《和裴司空答张秘书赠马诗》
唐代·张贾

阁下从容旧客卿，寄来骏马赏高情。任追烟景骑仍醉，

知有文章倚便成。步步自怜春日影，萧萧犹起朔风声。

须知上宰吹嘘意，送入天门上路行。

作者简介：（?—830）唐贝州清河人。排行十二。德宗贞元二年，登进士第，以侍御史为华州上佐。贞元末，东都留守韦夏卿辟为僚佐。宪宗元和元年，官礼部员外郎。历户部郎中，迁尚书左丞。穆宗长庆元年，为兵部侍郎。文宗大和元年，官左散骑常侍。寻以兵部尚书致仕。能诗，与刘禹锡友善。